Case ID: 1137020
Sentence 10: Halbuki iddiaçı xx.xx.1991-xx.xx.1997-ci illər arasında olan dövrdə Bakı şəhər İstehlak Cəmiyyətində işlədiyini iddia edir.Adıçəkilən müəssisənin VÖEN-i isə iş materiallarında öz əksini tapmamışdır.Həmçinin, İddiaçı məhkəməyə ünvanlanmış iddia ərizəsində işləmiş olduğu “X12” ATSC və Bakı şəhər İstehlak Cəmiyyəti ilə bağlı arxiv sənədlərinin tapılmasının qeyri-mümkün olduğunu vurğulamışdır.Sözügedən mübahisə üzrə tam, hərtərəfli araşdırmanın aparılmasının təmin edilməsi, obyektiv həqiqətin aşkara çıxarılması məqsədilə iddiaçının əmək kitabçasındakı qeydlərin etibarsızlığı, saxtalığının xüsusi şübhə doğurması bu xüsusatların məhkəmə baxışı zamanı araşdırılmaqla sübut edilməsini iş üçün zəruri edir.Qeyd olunanları nəzərə alaraq, “X12” X10 Cəmiyyətinin və Bakı şəhər İstehlak Cəmiyyətinin həqiqətən də qeyd olunan dövrlərdə dövlət qeydiyyatından keçibkeçməməsi, fəaliyyətinin olub-olmaması, əgər vergi uçotuna alınıbsa vergi ödənişlərinin edilib-edilməməsi barədə müvafiq məlumatların göndəfilməsi ilə bağlı Azərbaycan Respublikası İqtisadiyyat Nazirliyi yanında Dövlət Vergi Xidməti Milli Gəlirlər Baş İdarəsinin Hüquqi şəxslərin dövlət qeydiyyatı İdarəsinə sorğu göndərilmişdir.